JOHANNES 19:30: “Nadat Jesus die suur wyn gekry het, het Hy gesê: ‘Dit is volbring!’ Toe het Hy sy kop vooroor laat sak en die laaste asem uitgeblaas.
Die kruis het die prys betaal; die kruis staan vandag vir ons as getuie dat al die ou dinge verbygegaan en alles nuut geword het!
Met spykers in sy hande en sy voete, met ’n doringkroon op sy hoof, hang Hy daar sonder om een keer te kla!
Jesus het nie gekom vir mense wat kerk loop en diegene wat verklaar dat hulle gered is deur sy bloed nie, maar hy het kom sterf vir almal op aarde!
Vandag, liewe vriend, moet jy die versekering hê dat Jesus so baie van jou dink dat hy sy eie lewe opgegee het vir jou!
Maar dit geld slegs as jy Jesus as jou verlosser aangeneem het en jy tot die oortuiging gekom het dat jy ’n sondaar is.